EkBass/fiwiki-20250220-pages-articles huggingface dataset:
Teoskynnys

Teoskynnys tarkoittaa, että teoksen on ylitettävä tietyt vaatimukset eli oltava riittävän itsenäinen ja omaperäinen saadakseen tekijänoikeudellisen suojan. Tekijänoikeuslaissa ei mainita sanaa teoskynnysTekijänoikeuslaki (404/1961). . Teoskynnyksen ylittämiseen vaadittavat ominaisuudet riippuvat teostyypistä. On huomattava, että tällöin ei arvioida taiteellisuutta vaan omaperäisyyttä. Siksi taiteellisesti huonokin teos voi nauttia tekijänoikeussuojaa. Esimerkiksi kirjallinen teos ylittää helposti teoskynnyksen, ellei se ole lyhyt uutinen, vähäinen ilmoitus tai muu vähäpätöinen teos. Sen sijaan taideteolliselta tuotteelta vaaditaan huomattavaa omaperäisyyttä, jotta kynnys ylittyisi.Encyclopædia iuridica fennica, osa I, palsta 848. Suomalainen lakimiesyhdistys 1994–1999. ISBN 951-855-135-9 ==Tapausesimerkki: Olympiatuli-valokuva== Tekijänoikeusneuvoston lausunnon mukaan Paavo Nurmen olympiatulen sytyttämistä vuoden 1952 Helsingin olympialaisissa kuvaava valokuva on historiallisesta merkittävyydestään huolimatta tavanomainen, ajankohtaisesta tapahtumasta kertova valokuva. Se ei erityisesti ilmennä valokuvan ottaneen henkilön omaperäistä ja persoonallista panosta, eikä sitä siten voida pitää tekijänoikeuslain nojalla tekijänoikeussuojaa saavana valokuvataiteen teoksena. Kyseinen valokuva ei siis ylitä teoskynnystä ja jää näin laissa tarkoitetun tekijänoikeussuojan ulkopuolelle. ==Katso myös== *Lähioikeudet ==Lähteet== ==Aiheesta muualla== * Korpela, Jukka: Mikä on teos? * Operight-sivusto: Teoskynnys ja teostaso. Luokka:Tekijänoikeus
HMS Chester (1915)

HMS Chester oli Britannian kuninkaallisen laivaston Town-luokan kevyt risteilijä, joka palveli ensimmäisessä maailmansodassa. Kreikan laivasto tilasi kaksi risteilijää 1914 Britanniasta. Tilaukset annettiin Cammell Lairdin telakalle Birkenheadiin, jossa rakennettava alus piti nimetä Lambros Katsonikseksi. Aluksen rakentaminen jatkui ensimmäisen maailmansodan puhkeamisesta huolimatta, kunnes Britannian hallitus osti kummatkin tilatut alukset 1915 liittäen ne Kuninkaalliseen laivastoon. == Palvelus == Palvelukseen otettaessa HMS Chesteriksi nimetty alus liitettiin Suuren laivaston 3. risteilijäviirikköön, jonka mukana se otti osaa 31. toukokuuta – 1. kesäkuuta 1916 Skagerrakin taisteluun. 3. taisteluristeilijäviirikön komentaja lähetti aluksen selvittämään syyn lounaassa näkyviin suuliekkeihin. Tehtävää suorittaessaan alus kohtasi neljä Saksan keisarikunnan laivaston kevyttä risteilijää, joilla oli yhteensä kolmekymmentä 5,9 tuuman tykkiä sen kuutta 5,5 tuuman tykkiä vastaan. Taistelun kuluessa alukseen osui 17 kappaletta 150 millimetrin kranaattia, jotka surmasivat 29 ja haavoittivat 49 miehistönjäsentä. Monet haavoittuneista olivat menettäneet jalkansa alhaalta avointen tykkien suojakilpien vuoksi. Osumien seurauksena aluksen tulenjohto tuhoutui. Chester vetäytyi 3. taisteluristeilijäviirikön luokse, jolloin kolme sitä ahdistelleista risteilijöistä vaurioitui raskaiden alusten avatessa tulen.Conway's s. 59Wragg, David s. 267 Tykkimiehistöissä ollut ainoastaan kuusitoistavuotias John Travers Cornwell palkittiin Victorian ristillä tehtävänsä täyttämisestä vielä kuolettavasti haavoittuneenakin. Hän kuoli haavoihinsa 2. kesäkuuta sairaalassa Grimsbyssä. Ensimmäisen maailmansodan päättyessä alus siirrettiin Noren reserviin. Alusta tarjottiin Kreikan hallitukselle, mutta tarjousta ei hyväksytty, jolloin se laitettiin poistolistalle toukokuussa 1920. Se myytiin romutettavaksi 26. lokakuuta 1921 Reesille Llanellyyn. Aluksen tykkitorni, jossa John Cornwell suoritti tehtäväänsä, on esillä Lontoossa sotamuseossa. Samoin Mount Chester Kanadassa on nimetty aluksen mukaan. ==Lähteet== * * ===Viitteet=== Luokka:Kuninkaallisen laivaston Town-luokan risteilijät (1910) Luokka:Kreikan laivaston risteilijät Luokka:Cammell Lairdin valmistamat alukset Luokka:Yhdistyneen kuningaskunnan ensimmäisen maailmansodan risteilijät
Hipponaks

Hipponaks (, ; 500-luku eaa.) oli antiikin kreikkalainen jambirunoilija, joka oli kotoisin Efesoksesta. Efesoksen tyranni Athenagoras karkotti hänet vuonna 540 eaa., ja hän muutti Klazomenaihin, missä eli lopun ikänsä köyhyydessä. Hipponaks oli kolmas klassisista jambirunoilijoista Arkhilokhoksen ja Semonideen jälkeen. Häntä on pidetty parodian kehittäjänä. Jambista hän kehitti oman muunnelmansa, jota on kutsuttu nimellä kholiambi (khōliambos), skazōn ja Hipponaksin trimetri. Siinä katkonaisuus luo koomisen vaikutelman. Hänen mukaansa on nimetty myös lyyrisen runouden hipponacteus-säe. Hipponaks kirjoitti runonsa joonialaisella murteella ja käytti paljon lyydialaisia lainasanoja. == Lähteet == == Kirjallisuutta == * Hipponaks: Runot. Teoksessa Julkaistu myös seuraavissa teoksissa: == Aiheesta muualla == * Luokka:Antiikin kreikkalaiset jambirunoilijat
Otto Julius Bierbaum

Otto Julius Bierbaum (28. kesäkuuta 1865 Zielona Góra – 1. helmikuuta 1910 Dresden) oli saksalainen toimittaja ja kirjailija, jonka monipuoliseen tuotantoon kuuluu muun muassa runoja. Hän käytti myös pseudonyymiä Martin Möbius ja E. Rhoidis. Hän opiskeli filosofiaa, oikeustiedettä, itämaisia kieliä ja historiaa. == Lähteet == Luokka:Saksalaiset runoilijat Luokka:Saksalaiset kirjailijat Luokka:Saksalaiset toimittajat Luokka:Vuonna 1865 syntyneet Luokka:Vuonna 1910 kuolleet
Paul Julius Möbius

thumb|right|Paul Julius Möbius. Paul Julius Möbius (24. tammikuuta 1853 Leipzig – 8. tammikuuta 1907 Leipzig) oli saksalainen neurologi, jonka mukaan Möbiuksen oireyhtymä nimettiin. Hän syntyi ja työskenteli pääasiassa Leipzigissa. Hän opiskeli filosofiaa ja teologiaa ennen kuin siirtyi lääketieteeseen. Hän sai tohtorinarvot sekä filosofiasta että lääketieteestä. Matemaatikko August Ferdinand Möbius oli Paul Julius Möbiuksen isoisä. == Lähteet == == Aiheesta muualla == * Whonamedit.com: Paul Julius Möbius Luokka:Saksalaiset neurologit Luokka:Saksalaiset lääkärit Luokka:Vuonna 1853 syntyneet Luokka:Vuonna 1907 kuolleet
Armoton meri

Armoton meri () on Jules Vernen romaani vuodelta 1875. Teos kertoo fregatti Le Chancellorista, joka lähtee vuonna 1869 Charlestonin satamasta puuvillalastissa Liverpooliin, mutta ei pääse perille vaan harhautuu kulkuväylältään ja haaksirikkoutuu kapteenin laiminlyönnin takia. Matkustajat ja miehistö joutuvat meren armoille. Suomeksi teos on ilmestynyt Tauno Karilaan lyhentämänä laitoksena. == Lähteet == * == Aiheesta muualla == Luokka:Vuoden 1875 kirjat Luokka:Jules Vernen romaanit Luokka:Seikkailuromaanit
Kristallikallo

Kristallikallo on ihmisen pääkalloa esittävä veistos, joka on kaiverrettu läpinäkyvään, vaaleaan tai muunlaiseen kvartsiin. Kristallikallot tulivat tunnetuiksi kertomusten ja uskomusten aiheiksi 1800-luvun länsimaissa. Niiden väitettiin olevan peräisin Väli-Amerikan korkeakulttuureilta, ajalta ennen Amerikan valloitusta. Niihin liitettiin ennustuksia, historiaa ja yliluonnollisia ilmiöitä. Yhdenkään kristallikallon ei ole kuitenkaan voitu osoittaa olevan peräisin väitetyltä ajanjaksolta tai alueelta. Tutkittujen kallojen oletetaan olevan 1800-luvulta, ja eräiden vasta 1900-luvulta. 1800-luvun kallot on todennäköisesti tehty Euroopassa. Kallojen ikää pidettiin epäilyttävänä jo viimeistään 1930-luvulla mutta vasta 1990-luvulta alkaen on ollut riittävät menetelmät niiden ajoittamiseksi. British Museum ilmoittaa, että sillä oleva kallo on tehty koneellisesti eikä sen materiaalikaan ole Meksikosta, kuten on väitetty. Mitchell-Hedges -kallona tunnettua yksilöä puolestaan pidetään edellisen pohjalta tehtynä kopiona, joka myös on työstetty moderneilla välineillä. Sen arvioidaan valmistuneen 1930-luvulla. == Lähteet == Luokka:Huijaukset Luokka:OOPArt
Robinson-koulu

Robinson-koulu () on Jules Vernen vuonna 1882 ilmestynyt romaani. Teoksen päähenkilö, nuori Godfrey Morgan, on päättänyt toteuttaa unelmansa ja tehdä seikkailumatkan maapallon ympäri. Hänen enonsa, kalifornialainen miljonääri Kolderup, varustaa Godfreyn käyttöön höyrylaiva Dreamin, joka lähtee purjehtimaan kohti Uutta-Seelantia. Heti purjehduksen alussa puhkeaa kuitenkin myrsky ja laiva uppoaa. Vain Godfrey ja tanssinopettaja Tartelett pelastautuvat autiolle saarelle. == Lähteet == * Luokka:Vuoden 1882 kirjat Luokka:Jules Vernen romaanit Luokka:Seikkailuromaanit
Tuppeensahattu lauta

Tuppeensahattu lauta eli tuppilauta on lautatavaraa, jossa puuta ei särmätä, vaan sen arvokas pintapuu tulee hyödynnettyä. Tuppeensahaamista kutsutaan myös läpisahaamiseksi. Peruslauta on työstetty neljältä sivulta eli se on särmätty, mutta tuppeensahatussa laudassa särmiä ei ole tehty. Tämän vuoksi laudan leveys voi vaihdella pituussuunnassa, jolloin vierekkäin ladottujen lautojen väliin jää rakoja. Lauta on hinnaltaan yleensä normaalia kalliimpaa ja sitä käytetään lähinnä koristepuuna esimerkiksi saunaosastoissa ja metsästysmajoilla sekä puusepänteollisuudessa. Pitkospuiden yleisin puumateriaali on tuppeensahattu yli seitsemäntuumainen mäntylankku. == Lähteet== == Aiheesta muualla == * (Kuvia.) Luokka:Puunjalostusteollisuus Luokka:Puupohjaiset materiaalit Luokka:Puurunko Luokka:Rakennuksen pinnat
DVB-T2

DVB-T2 (Digital Video Broadcasting, Terrestrial ver.2) on maanpäällinen yksisuuntainen digitaalitelevision lähetysjärjestelmä. Järjestelmä lähettää digitaalista dataa käyttäen OFDM-modulaatiota (COFDM). DVB-T2 ei siis määritä lähetyslaatua vaan se on lähettäjän valittavissa. Tyypillisesti data on vahvasti pakattua audio- ja videosignaalia kuten sen edeltäjässä DVB-T:ssäkin. Useita osa-alueita on kehitetty, jotta kapasiteetti riittää teräväpiirtokuvaan ja monikanavaääneen. Tärkeimmät muutokset DVB-T DVB-T2 Selitys Virheenkorjaus Convolutional Coding + Reed Solomon 1/2, 2/3, 3/4, 5/6, 7/8 LDPC + BCH 1/2, 3/5, 2/3, 3/4, 4/5, 5/6 Miten bittivirheet korjataan Konstellaatio QPSK, 16QAM, 64QAM QPSK, 16QAM, 64QAM, 256QAM Kuinka symboli muodostetaan amplitudista ja vaiheesta Turvaväli 1/4, 1/8, 1/16, 1/32 1/4, 19/256, 1/8, 19/128, 1/16, 1/32, 1/128 Kaiun odotteluaika, viive ennen symbolin lähetystä FFT koko 2k, 8k 1k, 2k, 4k, 8k, 16k, 32k Näytteenottotaajuus (Hz) ==Katso myös== * Maanpäälliset digitaalitelevisiolähetykset Suomessa ==Aiheesta muualla== * DVB-Projektin kotisivut Luokka:Televisiotekniikka Luokka:Seulonnan keskeiset artikkelit it:DVB-T#DVB-T2
Muistiliitto

Muistiliitto ry on vuonna 1988 perustettu suomalainen kansanterveys-, potilas- ja edunvalvontajärjestö. Sen pyrkimyksenä on edistää muistisairaiden ihmisten ja heidän läheistensä elämänlaadun ja hyvinvoinnin edellytyksiä sekä syventää muistiosaamista ja ymmärrystä yhteiskunnassa. Muistiliittoon kuuluu yli 40 paikallista jäsenyhdistystä, joissa on yli 14 000 jäsentä. Muistiliiton toimintaa rahoittaa Sosiaali- ja terveysministeriö. Muistiliitto on SOSTEn jäsenjärjestö. Järjestö julkaisee neljä kertaa vuodessa ilmestyvää Muisti- lehteä, jonka levikki on 18 000 kappaletta. Muistiliitto tunnettiin vuoteen 2009 asti Alzheimer-keskusliittona. Nimenmuutoksella haluttiin vahvistaa roolia paitsi potilas- ja omais-, myös kansanterveysjärjestönä. Muistiliiton jäsenyhdistykset ylläpitävät asiantuntija- ja tukikeskusverkosto Muistiluotsia, joka toimii 17 maakunnassa. Asiantuntija- ja tukikeskuksilla on merkittävä rooli muistiosaamisen kehittämisessä ja asiantuntemuksen turvaamisessa. Muistiluotseissa vahvistetaan myös vapaaehtois- ja vertaistoimintaa. Muistiliitto toimii koordinoivana tahona. Muistiliitto osallistuu Kotitapaturmien ehkäisykampanjaan. ==Lähteet== == Aiheesta muualla == * Muistiliiton kotisivut * Muistiluotsien yhteinen sivusto Luokka:Suomalaiset potilas- ja vammaisjärjestöt Luokka:Alzheimerin tauti
Pesäpallon Valtakunnansarja 1938

Valtakunnansarjassa ei enää pelattu ns. Suomen B-mestaruudesta, vaan tuo titteli siirtyi ikään kuin Välisarjan mestarille. Aluemestarit pääsivät keväällä -39 karsimaan välisarjapaikoista (Kiri 2:n tilalla Mikkelin Ajo). Välisarjasta pudonneet Lahden Mailaveikot ja Savonlinnan Riento pääsivät myös karsintaan, koska Suursarjasta pudonnut Viipurin Pallonlyöjät lopetti pesäpallotoimintansa. ==Aluemestarit 1938== * Uusimaa Riihimäen Pallonlyöjät * Häme Kangasalan Kisa * Varsinais-Suomi Perniön sk. Urheilijat * Satakunta Ulvilan Pallonlyöjät * Etelä-Pohjanmaa Ylihärmän Junkkarit * Pohjois-Suomi Oulun Pyrintö * Lappi Veitsiluodon Vastus * Kaakkois-Suomi Etelä-Saimaan Kisa * Kymenlaakso Kouvolan Pallonlyöjät * Lahti Heinolan Mailapojat * Suur-Savo Jyväskylän Kiri 2 * Itä-Karjala Värtsilän Teräs * Pohjois-Karjala Lieksan Urheilijat * Kainuu Kuhmon Kiva * Keski-Pohjanmaalla ja Pohjois-Savossa ei aluemestaruutta ratkaistu. ==Karsinnat vuoden 1939 välisarjaan== Karsinnat pelattiin kesällä 1939 ennen sarjakauden alkua. === Itäsarjaan === * 4.6. Värtsilän Teräs - Kuhmon Kiva 9-2 * Värtsilä välisarjaan. * Lahden Mailaveikot - Heinolan Mailapojat 11-4 * Kouvolan Pallonlyöjät - Heinolan Mailapojat 8-3 * Lahden Mailaveikot - Kouvolan Pallonlyöjät 2-3 * Lahden turnauksesta Välisarjaan Kouvola. * Mikkelin Ajo - Etelä-Saimaan Kisa 4-8 * ESK välisarjaan. Lohkossa piti pelata myös Savonlinnan Riennon, mutta se luopui. === Länsisarjaan === * 28.5. Ylihärmän Junkkarit - Kangasalan Kisa 13-3 * Riihimäki voitti Perniön ja Oulu Veitsiluodon. Lähteistä ei tuloksia ole löytynyt. * 4.6. Ylihärmän Junkkarit - Oulun Pyrintö 9-6 * 4.6. Ylihärmän Junkkarit - Riihimäen Pallonlyöjät 10-5 * 4.6. Riihimäen Pallonlyöjät - Oulun Pyrintö 19-3 * Lopputurnauksen isäntäjoukkue Ylihärmä ja Riihimäki Välisarjaan. ==Lähteet== * Laaka -lehdet 1938 * Kiri -lehdet 1939 * SVUL:n toimintakertomus Luokka:Pesäpallon B-sarjakaudet Luokka:Vuoden 1938 pesäpallo
Kevättasauspiste

Kevättasauspiste eli Aries-piste on se suunta tähtitaivaalla, jossa Aurinko näkyy kevätpäiväntasauksen hetkellä. Se on samalla taivaanpallon ekvaattorin ja ekliptikan toinen leikkauspiste. Kevätpäiväntasauksen hetkellä Maan akselikallistuma on Aurinkoon nähden täsmälleen poikkisuunnassa. Koska Maan akseli pysyy vuodesta toiseen lähes samansuuntaisena, myös kevättasauspiste on lähes muuttumaton, ja se onkin valittu tähtitaivaan koordinaatistojen nollakohdaksi. Ekvaattorijärjestelmässä sen rektaskensio ja deklinaatio ovat nollia; ekliptikajärjestelmässä sen pituus ja leveys ovat nollia. Tosiasiassa Maan akseli kiertyy hitaasti, noin 50″ vuodessa. Tämän prekession vuoksi myös kevättasauspiste liikkuu tähtitaivaalla noin 50″ vuodessa. Nykyään kevättasauspiste on Kalojen tähdistössä. Nimitys Aries-piste viittaa Oinaan tähdistöön (Aries), jossa kevättasauspiste oli yli 2 000 vuotta sitten. ==Lähteet== Luokka:Pallotähtitiede
Rochefort (Belgia)

Rochefort on Belgiassa, Vallonian alueella, Namurin provinssissa sijaitseva kaupunki. Kaupungin läpi virtaa Lesse-joki. Kaupunki on tunnettu luolistaan, kaupungissa sijaitsee kuusi kammiota, joista tunnetuin on isoin ja pisin Sabbat. Kaupungin lähellä sijaitsee myös trappistien Rochefort-panimo Notre- Dame de Saint-Rémyn luostarissa. http://www.alko.fi/tuotteet/fi/730904 ==Lähteet== ==Aiheesta muualla== * Kaupungin kotisivut Luokka:Belgian kaupungit Luokka:Namurin kunnat
August Lindfors

August Lindfors (10. lokakuuta 1810 Helsingin pitäjä – 14. marraskuuta 1882 Porvoo) oli suomalainen pappi, Porvoon lukion lehtori ja kirjailija. Lindforsin vanhemmat olivat talollinen Erik Lindfors ja Ulrika Eriksdotter Markelin. Hän kävi Helsingin triviaalikoulua ja Porvoon lukiota päästen ylioppilaaksi vuonna 1829. Lindfors valmistui filosofian kandidaatiksi ja maisteriksi 1836. Hänet vihittiin papiksi 1843. Lindfors oli Helsingin yliopiston kirjaston ylimääräisenä amanuenssina 1836 ja Helsingin triviaalikoulun vt. konrehtorina 1837. Hänestä tuli Porvoon lukion apulainen 1838, vt. lehtori 1839 ja vakinainen roomalaisen kirjallisuuden lehtori 1843. Vuodesta 1865 Lindfors toimi Porvoon yläalkeiskoulun tarkastajana. Hän sai rovastin arvon 1858. Lindfors oli naimisissa vuodesta 1840 lähtien Fredrika Wilhelmina Standertskjöldin kanssa. Heillä oli yhdeksän lasta. == Teoksia == * Linsén, Johanne Gabriele & Lindfors, Augustus: Albii Tibulli carmina quaedam, suethice reddita. Helsinki 1833. == Lähteet == * * Luokka:Suomalaiset kirjailijat Luokka:Suomalaiset opettajat Luokka:Suomen evankelis-luterilaisen kirkon papit Luokka:Vuonna 1810 syntyneet Luokka:Vuonna 1882 kuolleet
Francesca Simon

Francesca Simon (s. 1955) on yhdysvaltalainen kirjailija, joka tunnetaan erityisesti Häijy-Henri -kirjasarjastaan, joka kertoo luokkatovereitaan ja pikkuveljeään kiusaavasta kouluikäisestä Henri-pojasta. == Suomennetut teokset == * Tömps tömps töminää, 1998 (Calling all toddlers) * Hoppeli hops, 2000 (Toddler times) * Häijy-Henri, 2003 (Horrid Henry, 1994) * Häijy-Henri ja salaseura, 2003 (Horrid Henry and the secret club, 1995) * Häijy-Henri huijaa hammaskeijua, 2003 (Horrid Henry tricks the toothfairy, 1996) * Häijy-Henri ja kauheat kutinat, 2004 (Horrid Henry’s nits, 1997) * Häijy-Henri pistää hösseliksi, 2004 (Horrid Henry gets rich quick, 1998) * Häijy-Henri ja yön kauhut, 2004 (Horrid Henry’s haunted house, 1999) * Häijy-Henri ja armoton aikakaahaus, 2006 (Horrid Henry and the mega-mean time machine, 2006) * Häijy- Henri ja muumion kirous, 2007 (Horrid Henry and the mummy’s curse, 2000) Luokka:Yhdysvaltalaiset lasten- ja nuortenkirjailijat Luokka:Vuonna 1955 syntyneet Luokka:Elävät henkilöt
Billy Bell

William Edward ”Billy” Bell (10. kesäkuuta 1891 Lachine, Quebec, Kanada – 3. kesäkuuta 1959) oli kanadalainen jääkiekkoilija, pelipaikaltaan keskushyökkääjä. Bell pelasi NHL:ssä yhteensä kuusi kautta, edustaen Montreal Canadiensia ja Ottawa Senatorsia. NHL:n lisäksi Bell pelasi neljä kautta NHA:ssa. Bell voitti Stanley Cupin Montrealissa vuonna 1924. NHL-urallaan Bell teki 61 ottelussa tehopisteet 3+1=4 ja sai 7 jäähyminuuttia. == Tilastot == Runkosarja Pudotuspelit Kausi Joukkue Sarja O M S Pts RM O M S Pts RM 1917–18 Montreal Wanderers NHL 2 1 0 1 0 1917–18 Montreal Canadiens NHL 6 0 0 0 3 1918–19 Montreal Canadiens NHL 1 0 0 0 0 1920–21 Montreal Canadiens NHL 4 0 0 0 0 1921–22 Montreal Canadiens NHL 6 1 0 1 0 1921–22 Ottawa Senators NHL 17 1 1 2 4 1922–23 Montreal Canadiens NHL 15 0 0 0 0 1923–24 Montreal Canadiens NHL 10 0 0 0 0 NHL yhteensä 61 3 1 4 7 == Lähteet == * * Luokka:Kanadalaiset jääkiekkoilijat Luokka:Vuonna 1891 syntyneet Luokka:Vuonna 1959 kuolleet
Karl Henrik Jakob Ignatius

Karl Henrik Jakob Ignatius (11. joulukuuta 1809 Rautjärvi – 11. lokakuuta 1856 Viipuri) oli suomalainen pappi ja kirjailija. Hän käytti kirjailijanimeä Jaakko Jaakonpoika. Ignatiuksen vanhemmat olivat Joutsenon kirkkoherra Karl Jakob Ignatius (1778–1812) ja Katarina Elisabet Brunnerus (1775–1844). Hän kävi Viipurin piirikoulua ja lukiota päästen ylioppilaaksi 1829. Ignatius vihittiin papiksi 1833. Ignatius oli Ruokolahdella kappalaisen apulaisena, armovuodensaarnaajana ja vt. kirkkoherrana 1833–1837. Hän oli Viipurin vankilansaarnaajana 1836–1838 ja Viipurin työ- ja ojennuslaitoksen saarnaajana 1838–1851. Ignatius toimi samalla Viipurin lukion vt. apulaisena 1841 ja vakinaisena apulaisena vuodesta 1842. Hän oli synodaaliväitöksen respondenttina pappeinkokouksessa Porvoossa 1842. Ignatius oli myös perustamassa Viipurin Suomalaisen Kirjallisuuden Seuraa 1845 ja toimi seuran kirjakaupan hoitajana. == Teoksia == * Tarpeellinen lasten-kirja, aapinen. Frenckell, Helsinki 1840 * Harjulan onnettomuus, toimittanut K. H. J. Ignatius. Lukemisia Suomen kansalle n:o 1. Helsinki 1845 * Martti Luterus. Lukemisia Suomen kansalle n:o 2. Holm, Helsinki 1845, 2. muutettu painos J. O. Grönblad, Tampere 1904, 3. muutettu painos W. Toivonen, Tampere 1904 == Käännökset == * Johannes Gossner: Jesus ihmisen sydäntä kolkuttava, suomentanut Jaakko Jaakonpoika. Porvoo 1843, 2. painos Edlund, Helsinki 1849 * Neuwoja kaikille säädyille rikkaaksi ja onnelliseksi päästäksensä, Benjami Franklinin mukaan; suomentanut Jaakko Jaakonpoika. A. C. Öhman, Porvoo 1843, 2. painos Edlund, Porvoo 1862 == Lähteet == * * == Aiheesta muualla == * K.H.J. Ignatius: Tarpeellinen lasten-kirja, Helsinki 1840. Digitoituna Kansalliskirjaston kokoelmissa. Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Vuonna 1809 syntyneet Luokka:Vuonna 1856 kuolleet
PubSubHubbub

PubSubHubbub (PuSH) on avoin palvelimien välinen julkaise/tilaa-protokolla (), joka toimii Atom ja RSS -verkkosyötteiden laajennuksena. Sen laittoivat alkuun Googlella työskentelevät Brad Fitzpatrick ja Brett Slatkin, sekä Six Apartin Martin Atkins. PuSH on kuitenkin riippumaton, Apache 2.0 -lisensoitu vapaa ohjelmisto, jonka takana on useampia kehittäjätahoja. Erona tavanomaiseen verkkosyötteiden tilausmalliin – jossa tilaaja tiedustelee julkaisijalta onko uutta sisältöä julkaistu – PubSubHubbub tuo mukaan välittäjäpalvelimen, hubin. Sen sijaan, että julkaisijalta tiedusteltaisiin toistuvasti uutta sisältöä, ilmoittaa julkaisija siitä hubille, joka välittää tiedon kaikille tilaajille. Tämä poistaa suuren määrän tarpeetonta viestiliikennettä, koska tilaajien (tilaajaohjelmien) ei tarvitse kokeilla verkon yli jatkuvasti, olisiko uutta sisältöä mahdollisesti ilmestynyt. PuSH-protokollan mukaan toimiva välittäjäpalvelin ei kuitenkaan pelkästään kerro uudesta sisällöstä, vaan myös toimittaa uuden sisällön. Tällä vältetään tilaajien yhtäaikainen ryntääminen uuden tiedon perään, joka voisi aiheuttaa palvelunestohyökkäyksen tasoisen ylikuormituksen julkaisijan palvelimille. == Lähteet == ==Aiheesta muualla== *PubSubHubbub -projektin sivusto Google Codessa Luokka:Tietoliikenneprotokollat
Augusta Vörlund

Flora Augusta Vörlund (6. kesäkuuta 1807 Turku – 15. helmikuuta 1869 Uusikaupunki) oli suomalainen ruotsiksi kirjoittanut runoilija. Vörlund toimi tyttöpensionaatin johtajana Uudessakaupungissa. Vuonna 1853 hän julkaisi yhdessä ystävänsä Wendla Randelinin kanssa kirjallisen kalenterin nimeltä Alku. Teos sisälsi Vörlundin (nimimerkki Augusta) runoja ja Wendla Randelinin (nimimerkki Wendela) Suomen sodan aikoihin sijoittuvan Maria-nimisen novellin. == Teoksia == * Alku, poetisk kalender af Vendela [Randelin] och Augusta [Vörlund]. Frenckell, Helsingfors 1853 == Lähteet == * (Arkistoitu linkki) * Saran sisaret : Naiskirjallisuuden perinnettä Suomessa 1800-luvulta 1900-luvun alkuun Luokka:Suomalaiset runoilijat Luokka:Vuonna 1807 syntyneet Luokka:Vuonna 1869 kuolleet
Vetluga (kaupunki)

Vetluga () on kaupunki Nižni Novgorodin alueella Venäjällä. Se sijaitsee Volgan sivujoen Vetlugan rannalla 230 kilometriä Nižni Novgorodista koilliseen. Kaupunki on Vetlugan piirin keskus. Asukkaita on 9 400 henkeä (vuonna 2005). 1600-luvun alussa paikalla oli Šulepnikovon kylä, joka kirkon rakentamisen jälkeen sai nimen Verhneje Voskresenje. Vuonna 1778 siitä tuli Vetlugan kaupunki. Nykyään kaupungissa on lähinnä elintarviketeollisuutta. ==Lähteet== * ==Aiheesta muualla== * Vetlugan kaupungista kertova sivusto * Zemlja vetlužskaja -paikallislehden sivusto Luokka:Nižni Novgorodin alueen kaupungit
Volodarsk

Volodarsk () on kaupunki Nižni Novgorodin alueella Venäjällä. Se sijaitsee Meštšoran alangolla Okaan laskevan Seima-joen varrella, 50 kilometriä Nižni Novgorodista länteen. Kaupunki on Volodarskin piirin keskus. Sen kautta kulkee Moskovan ja Nižni Novgorodin välinen rautatie (Seiman asema). Asukkaita on 10 600 henkeä (vuonna 2005). Volodarskin kaupunki on perustettu vuonna 1956. Nykyään se on maatalousalueen keskus, jossa on lähinnä elintarviketeollisuutta. ==Lähteet== * ==Aiheesta muualla== * Volodarskin piirin sivusto Luokka:Nižni Novgorodin alueen kaupungit
Vorsma

Vorsma () on kaupunki Nižni Novgorodin alueen Pavlovon piirissä Venäjällä. Se sijaitsee Meštšoran alangolla Okan sivujoen Kišman varrella 71 kilometriä Nižni Novgorodista lounaaseen. Asukkaita on 12 200 henkeä (vuonna 2005). Vorsman kylä on syntynyt 1500-luvulla. 1700-luvulla siitä tuli tärkeä metallikäsitöiden keskus. Vuonna 1820 perustettiin kuparisia työkaluja valmistanut tehdas. Vuonna 1955 Vorsmasta tuli kaupunki. Nykyään siellä on lääketieteen instrumentteja sekä puukkoja ja veitsiä valmistavia yrityksiä. ==Lähteet== * ==Aiheesta muualla== * Vorsman kaupungista kertova sivusto Luokka:Nižni Novgorodin alueen kaupungit
Mount Vernon

Mount Vernon voi tarkoittaa muun muassa seuraavia paikkoja: * Mount Vernon, kaupunki Alabamassa * Mount Vernon, kaupunki Arkansas'ssa * Mount Vernon, kaupunki Georgiassa * Mount Vernon, kaupunki Illinois'ssa * Mount Vernon, kaupunki Indianassa * Mount Vernon, kaupunki Iowassa * Mount Vernon, kaupunki Kentuckyssa * Mount Vernon, kaupunki Marylandissa * Mount Vernon, kaupunki Missourissa * Mount Vernon, kaupunki New Yorkissa * Mount Vernon, kaupunki Ohiossa * Mount Vernon, kaupunki Oregonissa * Mount Vernon, kaupunki Teksasissa * Mount Vernon, väestölaskennallinen alue Virginiassa * Mount Vernon, kaupunki Washingtonissa * Mount Vernon, George Washingtonin kotitila
Leikin loppu

Leikin loppu voi tarkoittaa: * Leikin loppu, Samuel Beckettin näytelmä * Leikin loppu, Ishmael Beah’n vuoden 2007 kirja * Leikin loppu, Pronssisen Pokaalin vuoden 2007 albumi
Leikin loppu (näytelmä)

Leikin loppu (, ) on Lontoon Royal Court Theatressa 3. huhtikuuta 1957 ensi kertaa esitetty yksinäytöksinen näytelmä. Sen kirjoitti ranskaksi Samuel Beckett, joka teki itse myös teoksensa englanninkielisen käännöksen. Absurdin näytelmän päähenkilöt ovat sokea Hamm ja häntä palveleva Clov. Muissa rooleissa ovat Hammin vanhemmat Nagg ja Nell. == Suomennos == * == Aiheesta muualla == * Endgame by Samuel Beckett Luokka:Irlantilaiset näytelmät
Won’t Get Fooled Again

Won't Get Fooled Again on brittiläisen rockyhtyeen The Whon kappale albumilta Who’s Next. Tämä Pete Townshendin sävellys on yksi yhtyeen tunnetuimpia kappaleita. Van Halen -yhtye esitti sitä konserteissaan, jolloin Eddie Van Halen soitti kappaleen syntetisaattoriosuudet kitaralla. Kappale on myös soinut pitkään TV-sarja CSI: Miamin tunnusmusiikkina. Kappale soi myös eräässä Simpsonit-sarjan jaksossa, jossa The Who vierailee. == Kappale musiikillisesti == Kappale alkaa syntetisaattori-introlla, johon Pete Townshendin kitara tulee pian mukaan. Laulua kuullaan kaksi säkeistöä, minkä jälkeen syntesisaattori alkaa soida yksinään. Laulussa kuullaan vielä kolmas säkeistö. Kappaleen kitara on hyvin raskas Townshendin käyttämien voimasointujen ansiosta. == Kokoonpano== *Pete Townshend - kitara, syntetisaattori *Roger Daltrey - laulu *John Entwistle - bassokitara *Keith Moon - rummut == Katso myös == *Who’s Next Luokka:The Whon kappaleet Luokka:Vuoden 1971 kappaleet
Samoan maanjäristys 2009

Samoan maanjäristys 2009 oli 8 magnitudin maanjäristys, joka tapahtui Samoalla 29. syyskuuta 2009 kello 6.48 paikallista aikaa. Se aiheutti viisi erillistä tsunamia. Järistyksen nostattama tsunami surmasi 189 ihmistä, joista 159 Samoalla, 31 Amerikan Samoalla ja 9 Tongalla. Alle vuorokautta myöhemmin maa järisi Sumatran lähistöllä. == Lähteet == ==Aiheesta muualla== Luokka:Vuoden 2009 maanjäristykset Maanjäristys 2009
Kulli

Kulli voi tarkoittaa: * kulli, alatyylinen siittimen nimitys * Kulli- kulttuuri, esihistoriallinen kulttuuri Pakistanissa * Kulli, useamman virolaisen kylän nimi * Galerie Susanna Kulli, taidegalleria Zürichissä * Kulli sukunimenä: ** Raimo Kulli (s. 1981), virolainen autourheilija ** Simon Kulli (s. 1973), albanialainen roomalaiskatolinen piispa ==Katso myös== * Külli, virolainen naisen etunimi
Sumatran maanjäristys 2009

Indonesian maanjäristys 2009 oli 7,6 Richterin yksikön maanjäristys, joka tapahtui 30. syyskuuta 2009 kello 17.16 paikallista aikaa. Seuraavana päivänä kuolonuhrien määräksi arvioitiin jo yli 1 100. Järistys koettiin vain muutamia tunteja sen jälkeen, kun Samoan maanjäristyksen aiheuttama tsunami oli surmannut ainakin sata henkeä Tyynenmeren eteläosassa. Järistykset sattuivat maankuoren eri saumavyöhykkeillä yli kymmenentuhannen kilometrin päässä toisistaan, eikä niiden välillä ollut yhteyttä. Järistyskeskus sijaitsi meren pohjassa 50 kilometrin päässä Indonesian Padangin rannikolta. Tilanteesta annettu tsunamivaroitus peruttiin myöhemmin. == Lähteet == Luokka:Vuoden 2009 maanjäristykset Luokka:Maanjäristykset Indonesiassa Maanjäristys 2009
Painin Euroopan-mestaruuskilpailut 1934

Vuoden 1934 painin Euroopan-mestaruuskilpailut järjestettiin kreikkalais- roomalaisen painin osalta Roomassa, Italiassa huhtikuun lopulla. Vapaapainissa kisattiin lokakuussa Tukholmassa, Ruotsissa. ==Kreikkalais-roomalainen paini (Rooma)== ===Mitalistit=== Sarja Kultaa Hopeaa Pronssia 56 kg Herman Tuvesson Ödön Zombori Ion Horvath 61 kg Kustaa Pihlajamäki Ferenc Tóth Giovanni Gozzi 66 kg Aarne Reini Abraham Kurland Einar Karlsson 72 kg Gunnar Glans Mikko Nordling Ercole Gallegati 79 kg Ivar Johansson August Neo László Papp 87 kg Edvins Bietags Erich Siebert Frantisek Mracek yli 87 kg Kurt Hornfischer Rudolf Svensson Alberts Zwejnieks ===Mitalitaulukko=== 1 3 1 1 5 2 2 1 0 3 3 Saksa 1 1 0 2 4 1 0 1 2 5 0 2 1 3 6 0 1 0 1 0 1 0 1 8 0 0 2 2 9 0 0 1 1 0 0 1 1 ==Vapaapaini (Tukholma)== ===Mitalistit=== Sarja Kultaa Hopeaa Pronssia 56 kg Marton Lörincz Hermann Fischer Herman Tuvesson 61 kg Kustaa Pihlajamäki Hans Wittwer Ferenc Tóth 66 kg Wolfgang Ehrl Anders Swansson Abraham Kurland 72 kg Jean Földeák Ture Andersson Karoly Kárpáti 79 kg Ivar Johansson Elis Wecksten Fritz Neuhaus 87 kg Knut Fridell Edvard Virag Karl Engelhardt yli 87 kg Thure Sjöstedt Josef Klapuch Hjalmar Nyström ===Mitalitaulukko=== 1 3 2 1 6 2 Saksa 2 2 2 6 3 1 1 2 4 4 1 1 1 3 5 0 1 0 1 6 0 0 1 1 ==Lähteet== *FILA:n tietokanta 1934 Luokka:Vuoden 1934 urheilu Luokka:Rooman urheilu Luokka:Tukholman urheilutapahtumat
Farmville (täsmennyssivu)

Farmville tarkoittaa seuraavia asioita: *FarmVille, Facebookissa toimiva peli *Farmville, kylä Arkansasin osavaltiossa Yhdysvalloissa *Farmville, yhteisö Nova Scotian provinssissa Kanadassa *Farmville, kaupunki Pohjois-Carolinan osavaltiossa Yhdysvalloissa *Farmville, kaupunki Virginian osavaltiossa Yhdysvalloissa
Uudenkaupungin Urheilijat

Uudenkaupungin Urheilijat (lyhyemmin UU) oli uusikaupunkilainen urheiluseura. Seura tunnettiin parhaiten koripallojoukkueestaan sekä yleisurheilujaostostaan. Seura perustettiin vuonna 1898. Vuonna 1994 se ajettiin konkurssiin. == Jaostot == === Koripallo === Seuran koripallojoukkue toimi vuosina 1974–1994. Seura voitti historiansa aikana yhden Suomen mestaruuden, sekä kaksi Suomen cupia. Lisäksi UU oli kolmesti SM-pronssilla. Vuonna 1994 seuran koripallojaosto ajautui konkurssiin ja sen tilalle tuli Korihait. === Muu urheilu === Seuralla oli toimintaa lentopallossa, yleisurheilussa, tenniksessä, pöytätenniksessä sekä hiihdossa. == Kuuluisia entisiä urheilijoita == *Antti Pihlakoski *Sinikka Kontu *Jyrki Kähkönen == Lähteet == Luokka:Suomalaiset urheilun yleisseurat Luokka:Uusikaupunkilaiset urheiluseurat
Kohtalon ratsastaja

Kohtalon ratsastaja on yhdysvaltalainen elokuva vuodelta 1955. Victor Mature esittää siinä tetonipäällikkä Hullua Hevosta, joka käy katkeraa taistelua valkoista ratsuväkeä vastaan, ja saavuttaa lopulta suuren voiton Little Big Hornin taistelussa. == Lähteet == == Aiheesta muualla == * Luokka:Vuoden 1955 yhdysvaltalaiset elokuvat Luokka:Yhdysvaltalaiset lännenelokuvat
Caramba

Caramba oli ruotsalainen musiikkikokoonpano. Se julkaisi nimeään kantavan albumin vuonna 1981. Erikoista albumissa oli se, että sen kaikki kappaleet esitetään kielellä jota ei todellisuudessa ole olemassa. Kappaleissa, jotka jäljittelevät jonkin alueen musiikkityylejä, sanoitus myös jäljittelee kyseisellä alueella käytettävän kielen äänteitä. Albumin on tuottanut Michael B. Tretow, joka tunnetaan ABBA-yhtyeen kappaleiden äänittäjänä. Albumi julkaistiin Trash Records -levymerkiltä. Tunnetuimmaksi kappaleeksi levyltä lienee noussut Hubba Hubba Zoot Zoot. Kyseinen kappale on uudelleenjulkaistu vuonna 1999 Michael B. Tretowin Greatest Hits -levyllä ja lukemattomilla muilla kokoelmalevyillä. Albumi Carambaa ei ole julkaistu CD-levyllä. ==Jäsenet== Yhtyeen kaikki jäsenet esiintyivät salanimillä. Tässä listassa jäsenet on lueteltu levykannessa ilmoitetussa muodossa * Carlos Ih Lura, ahllo * Zoltan Zull, violotta * Dr. Fritz Höfner, baribasso * Tudor Ludor, batterie * Abdullah Presley, tomba * Zingo Allah, prutto * Ihto Amin, paahuve * Gaston El Ton Yon, pianissimo * King Nam, a nam * Clapton Combo, gitaronimo * King Kong, tango * Hazze Kamikaze, teknico del son * Giorgio Martini, producto ==Tuotanto== * Recordeli pour Studio Garage De Garbage * Picturella par Bengto Hoo * Coloretta par cartong: Torsk Prod ==Albumi Caramba== Blaztah 1 ("1-puoli") #"Ali Baba" - 3:51 #"Spottnjik" - 3:51 #"Hubba Hubba Zoot Zoot" - 3:23 #"Eine Feine" - 3:43 #"Fido" - 3:47 Blaztah A ("A-puoli") #"Aitho" - 3:28 #"Anna Kapoe" - 4:17 #"Donna Maya" - 3:07 #"Ahllo" - 2:42 #"Carhumba" - 3:37 Luokka:Vuoden 1981 albumit Luokka:Ruotsalaiset yhtyeet
Jos mies vastaa

Jos mies vastaa on yhdysvaltalainen komediaelokuva vuodelta 1962. Siinä varakas neitonen menee naimisiin valokuvaajan kanssa, ja yrittää kouluttaa tästä seurapiirikelpoista. Elokuvan nimi tulee vaimon äidin tavasta sulkea puhelin "jos mies vastaa", mikä saa miehen uskomaan, että hänen vaimollaan on salainen rakastaja. == Lähteet == Luokka:Vuoden 1962 yhdysvaltalaiset elokuvat Luokka:Yhdysvaltalaiset komediaelokuvat
Johan Bilmark

Johan Bilmark (3. heinäkuuta 1728 Skara – 19. huhtikuuta 1801 TurkuSuomen Sukututkimusseura, Turun ruotsalainen seurakunta) oli ruotsalais-suomalainen historioitsija ja Turun akatemian professori. == Elämäkerta == Bilmarkin vanhemmat olivat teologian lehtori Johan Bilmark ja Anna Maria Bierchenius. Hän valmistui ylioppilaaksi 1746 ja kirjoittautui Turun Akatemian opiskelijaksi samana vuonna.Svenskt biografiskt handlexikon Hänet nimitettiin Akatemian käytännöllisen filosofian ja historian professoriksi vuonna 1763. Hän käsitteli julkaisuissaan siveys- ja lainopillisia aiheita sekä Ruotsin, Suomen ja Venäjän historiaa. Bilmarkin johdolla valmistui kaikkiaan 232 väitöskirjaa, ja hän oli tällä mittapuulla Turun akatemian toimeliain. Hänen tuotantonsa oli kuitenkin hajautunut monelle taholle ja oli usein keskeneräistä, joskin tieteellisen tarkkaa. Bilmark toimi Ruotsalaisen osakunnan inspehtorina vuosina 1764–1798.Ylioppilasmatrikkeli 1640–1852 Bilmark avioitui Turussa 12. maaliskuuta 1776 neiti Ulrica Helena Hastferin (tai Mastfer) kanssa Turun ruotsalaisesta seurakunnasta. Vaimo ja vastasyntynyt tyttölapsi kuolivat lapsivuoteeseen 16. marraskuuta 1776. Bilmarkin kunniaksi on Turun Pohjolan kaupunginosassa nimetty Bilmarkinkatu. Hän asui aikanaan Kuningattarenkadulla, joka on nykyisin Linnankatu.Turun maakuntamuseo Kesäisin hän asui Raision Huhkon kartanossa, jonka hän osti vuonna 1776. Bilmarkin hautamuistomerkki Raision hautausmaalla oli Suomen ensimmäinen julkisista varoista kustannettu, ja sen paljastamisjuhliin 1803 osallistui suuri joukko kunnianarvoisia kansalaisia.Huhkon kartanon historiaOtavan Iso tietosanakirja, Otava 1967, osa 1 p. 1258 ==Julkaisuja== *Historia regiae academiae Aboensis, 1770–1776 *Muistutukset Paavali Juustenin Piispain kronikkaan (latinankielinen) == Lähteet == * * Luettelo Bilmarkin väitöskirjoista Luokka:Turun akatemian professorit Luokka:Suomalaiset historioitsijat Luokka:Vuonna 1728 syntyneet Luokka:Vuonna 1801 kuolleet Luokka:Suomalaiset professorit
Bao

Bao on mancala-perheeseen kuuluva afrikkalainen lautapeli, jota pelataan erityisesti Tansaniassa ja Sansibarissa. Bao on kahden hengen peli, jossa ei ole lainkaan sattumaa. ==Pelivälineet== Peliin tarvitaan pelilauta, jossa on 32 koloa/kuppia neljässä kahdeksan kupin rivissä. Molemmat pelaajat hallitsevat oman puolen kahta kuppiriviä. Kahdessa keskimmäisessä rivissä pelaajan oikean käden puolen neljäs kuppi on neliön muotoinen muiden ollessa pyöreitä. Kuppia kutsutaan nimellä Nyumba (Talo). Peliin tarvitaan lisäksi 64 siementä tai muuta vastaavaa pelinappulaa. ==Pelin tavoite== Pelin voi voittaa kahdella tavalla. Ensisijainen tapa on tyhjentää vastustajan keskirivi (kutsutaan myös eturiviksi) siemenistä. Pelin voi voittaa myös tekemällä vastustaja siirtokyvyttömäksi, eli saattaa hänet tilanteeseen, jossa kupeissa on vain yksittäisiä siemeniä. ==Pelin alkuasema ja Takasa-siirto== Alussa pelaajilla on laudalla vain kymmenen siementä, kuusi Nyubassaan ja kaksi seuraavissa kahdessa oikean käden puoleisessa kupissa. Loput 22 kaksi siementä pelataan peliin vuorotellen. Tätä pelivaihetta kutsutaan Namuaksi. Peli voi päättyä jo Namua-vaiheessa eturivin tyhjentyessä. Vuorollaan pelaaja kylvää kädestään siemenen eturivin kuppiin, jossa on ennestään siemeniä. Jos vastustajan vastapäisessä kupissa ei ole siemeniä, pelaaja poimii siemenet kylvämästään kupista ja kylvää ne haluamaansa suuntaan. Kylvä jatkuu edelleen kunnes viimeinen siemen päättyy tyhjään kuppiin. Tätä kutsitaan takasa- siirroksi, siirroksi, jossa ei tapahdu ryöstöä. Kylvön suunta ei muutu siirtovuoron aikana. Nymba Takasan aikana. Nyuballa on erityisominaisuus, jos siinä on vähintään 6 siementä ja sitä ei ole purettu pelin aikana. Jos se on eturivin ainoa kolo, jossa on siemeniä, pelaaja kylvää siihen yhden siemenen ja poimii kaksi kylväen ne haluamaansa suuntaan. Nyumbaa ei siten tyhjennetä kokonaan. Takasana aloitetun siirtovuoron aikana ei voi ryöstää. ==Ryöstäminen== Pelaajan on ryöstettävä, jos se on mahdollista. Ryöstö tapahtuu, kun pelaaja kylvää siemenen kuppiin, jossa on ennestään siemeniä ja jonka vastapäisessä vastustajan kupissa on myös siemeniä. Ryöstetyt siemenet kylvetään ryöstäjän puoleiselle eturiville jommastakummasta päätykupista alkaen. Jos pelaaja teki ryöstön neljästä keskimmäisestä kupista, hän saa valita kummasta päädystä siemenet kylvää. Jos siirrolla oli jo ennestään suunta, hän noudattaa tässä tapauksessa sitä. Jos ryöstö tapahtuu kahdesta laitimmaisesta kupista, kylvetään siemenet laudalle sen puolen päätykupista. Eli kylvösuunta voi muuttua tämän säännön mukaan. Nyumba ryöstövuoron aikana. Jos Nyumbaa ei ole purettu ja siinä on vähintään kuusi siementä, pelaaja saa lopettaa kylvön halutessaan viimeisen siemenen päätyessä Nyumbaan. ==Mtaji- vaihe== Kun kaikki siemenet on kylvetty peliin, siirrytään Mtaji-vaiheeseen. Kylvö aloitetaan kupista, jossa on vähintään kaksi siementä. Pelaajan pitää edelleen ryöstää, jos mahdollista. Takasa-siirto tulee aloittaa eturiviltä, jos mahdollista. Luokka:Mancala
Glenn Beck

Glenn Beck (10. helmikuuta 1964 Mount Vernon, Washington) on yhdysvaltalainen libertaarikonservatiivinen radio- ja televisiojuontaja, jonka isännöimä The Glenn Beck Program -keskusteluohjelma on kuultavissa valtakunnallisesti Premiere Radio Networksin kautta. Vuosina 2006-2008 Beckillä oli oma tv- ohjelmansa HLN -uutiskanavalla. Keväällä 2009 ohjelma siirtyi Fox News Channelille, jolla se oli kesäkuun 2011 loppuun. Tämän jälkeen Beck perusti oman internetissä ja sittemmin myös satelliitti- ja kaapeli-tv:ssä näkyvän TheBlaze TV:n, josta hän pyrkii tekemään kansainvälisen libertaristisen uutiskanavan. Tämän lisäksi hän kirjoittaa kirjoja, ja julkaisi myös TheBlaze -lehteä, jonka julkaisu lopetettiin vuonna 2015. Hänen suunnitelmiinsa myös kuului fiktiivisten tv-sarjojen ja elokuvien tuottaminen.https://archive.today/20140909214835/http://cnnpressroom.blogs.cnn.com/2014/08/10/glenn- beck-tells-cnns-brian-stelter-that-real-power-is-saying-i-dont-care-ill-lose- it-all-ill-start-all-over-again-i-dont-care-im-not-in-it-for-money-im-not-in- it-for-fame/ Suunnitelmat kuitenkin kariutuivat Beckin yhtiön ajauduttua talousvaikeuksiin.https://www.politico.com/story/2016/09/ted-cruz-glenn- beck-228184 Vuonna 2010 Beck aiheutti kohua verrattuaan ”sosiaalista oikeudenmukaisuutta” saarnaavia kirkkoja kommunisteihin ja natseihin. Beck muun muassa kehotti yleisöään tarkistamaan oman kirkkonsa nettisivut ja jos sanat ”sosiaalinen oikeudenmukaisuus” esiintyvät sivuilla, jättämään kyseisen kirkon välittömästi.abc World News.com - Christians Rip Glenn Beck Over 'Social Justice' Slam Viitattu 14.10.2010 Lisäksi Beck on syyttänyt Barack Obaman neuvonantajia ”marxisteiksi”, ”maolaisiksi” ja ”kommunisteiksi”.Mediamatters.org - Beck revives witch hunt to paint Obama advisers as Marxists, Maoists and communists Viitattu 14.4.2010 Puhuessaan suositussa radioshow’ssaan Norjan Utøyan saarella surmatuista nuorista hän vertasi heitä Natsi-Saksan nuorisojärjestöön Hitler-Jugendiin. Samassa ohjelmassa Beck myös tuomitsi hyökkäyksen.http://edition.cnn.com/2011/POLITICS/07/25/beck.norway/index.html?_s=PM:POLITICS Tammikuussa 2014 Beck sanoi entisen työnantajansa Foxin The Kelly File -ohjelmalle antamassaan haastattelussa tehneensä paljon virheitä ja katuvansa käyttäneensä kieltä, joka "auttoi repimään maan kahtia."Glenn Beck recalls ‘awful lot of mistakes’ - Tal Kopan - POLITICO.com Viitattu 23.1.2014 Toukokuussa 2016 Beck aiheutti jälleen kohua puhuttuaan ohjelmassaan Donald Trumpin salamurhasta, minkä johosta Sirius XM -radioyhtiö lakkasi lähettämästä hänen ohjelmaansa.http://www.nbcnews.com/news/us-news/siriusxm-suspends-glenn- beck-over-guest-s-extreme-comments-about-n583501 == Lähteet == == Aiheesta muualla == * Glenn Beckin viralliset sivut * Beckin TheBlaze -sivusto Luokka:Yhdysvaltalaiset radiotoimittajat Luokka:Yhdysvaltalaiset televisiotoimittajat Luokka:Vuonna 1964 syntyneet Luokka:Elävät henkilöt Luokka:Yhdysvaltalaiset salaliittoteoreetikot Luokka:Yhdysvaltalaiset politiikan kommentaattorit
Aloha Stadium

Aloha Stadium on Havaijilla Honolulun piirikunnassa sijaitseva stadion. 50 000-paikkainen stadion on Havaijin suurin, ja se avattiin 12. syyskuuta 1975. Aloha Stadium on Havaijin yliopiston amerikkalaisen jalkapallon joukkueen Warriorsin kotiareena. Siellä järjestetään myös baseball- ja jalkapallo- otteluja, konsertteja, autonäyttelyitä ja messuja. Aloha Stadium on ollut vuodesta 1980 lähtien amerikkalaisen jalkapallon pääsarjan NFL:n vuotuisen tähdistöottelun Pro Bowlin peliareena. ==Lähteet== == Aiheesta muualla == Luokka:Yhdysvaltain amerikkalaisen jalkapallon stadionit Luokka:Yhdysvaltain baseballstadionit Luokka:Yhdysvaltain jalkapallostadionit Luokka:Honolulun rakennukset ja rakennelmat
Takeo Arishima

Takeo Arishima (, 4. maaliskuuta 1878 Tokio, Japani – 9. kesäkuuta 1923 Karuizawa, Japani) oli japanilainen kirjailija. Hän kävi lähetyskoulua Jokohamassa ja oppi siellä englantia. Vuonna 1903 hänet lähetettiin Yhdysvaltoihin Mainichi shinbun -lehden kirjeenvaihtajaksi. Yhdysvaltojen vuosinaan hän sai vaikutteita Walt Whitmanilta ja Henrik Ibseniltä. Amerikan vuosiensa jälkeen hän vietti vuoden Euroopassa ja palasi Japaniin 1907.Arashima Takeo Kamakura City Arishima opiskeli vuodesta 1903 Harvardin yliopistossa taloustieteitä ja historiaa. Hän liittyi 1910 tolstoilaiseen Shirakaba-ryhmään. Arishiman veli oli kirjailija Ton Satomi. (Lähteistää elinaikatiedoissa vuodet ja paikat) Arishima meni naimisiin vuonna 1910 ja sai kolme lasta. Yhdestä lapsesta tuli myöhemmin tunnettu näyttelijä Masayuki Mori. Vaimo kuoli jo 1916. Vuonna 1920 Arishima aloitti suhteen naimisissa olevan naisen kanssa, ja kun tämän aviomies sai tietää asiasta, pari teki kaksoisitsemurhan. Arishiman yksityiskohtaisia päiväkirjoja on julkaistu hänen kuolemansa jälkeen. Hänen tunnetuin romaaninsa Aru onna ('Eräs nainen') ilmestyi vuonna 1919. == Lähteet == Luokka:Japanilaiset kirjailijat Luokka:Itsemurhan tehneet Luokka:Vuonna 1878 syntyneet Luokka:Vuonna 1923 kuolleet
Jäähalli Wareena

Jäähalli Wareena on Valkeakoskella sijaitseva jäähalli. Jäähalli valmistui vuonna 1998. Kokonaiskustannukset tuolloin olivat 16,6 miljoonaa markkaa. Halliin mahtuu 1 400 katsojaa, joista istumaan 950 ja seisomaan 450. Jäähalli on Valkeakosken Kiekko-Ahman ja BLD Ringeten käytössä. Jäähallin kaukalon koko on 28 m x 58 m. Hallissa on kahdeksan pukuhuonetta ja sauna, varusteiden säilytys- ja huoltotilat, luistinten teroitus, kahvio ja kokoustila. Vuodesta 2003 katsomon alla on ollut jousiammunta- ja ilma-aserata. ==Lähteet== Luokka:Suomen jäähallit Luokka:Valkeakosken urheilupaikat
Kuolleiden saari

Kuolleiden saari voi tarkoittaa ainakin seuraavia: *kuolleiden saari, useita erilaisia mytologioissa esiintyviä saarella sijaitsevia paikkoja, joihin kuolleiden oletetaan päätyvän *Kuolleiden saari, Arnold Böcklinin maalaus *Kuolleiden saari, Sergei Rahmaninovin säveltämä sinfoninen runo *Tuhoon tuomittu saari (Isle of the Dead), vuonna 1945 valmistunut yhdysvaltalainen kauhuelokuva
Rangaistuspataljoona (televisiosarja)

Rangaistuspataljoona () on venäläinen televisiosarja vuodelta 2004. Se kertoo vangeista muodostetusta puna-armeijan pataljoonasta itärintamalla toisessa maailmansodassa. 11-osaisen sarjan on ohjannut Nikolai Dostal. Rangaistuspataljoonia perustettiin vuonna 1942 Stalinin käskyllä numero 227 rangaistukseksi sotilaille, jotka pakenivat etenevää natsi-Saksan armeijaa. Käsky 227 mahdollisti myös gulag-pakkotyöleireillä olevien vankien lähettämisen rintamalle. Sotahistorioitsijat arvostelivat sarjaa historiallisten yksityiskohtien puutteesta, kuten siitä, että yksikössä ei ole poliittista komissaaria, vaan Dostal ja Volodarski korvaavat komissaarin papilla sarjan loppupuolella. ==Lähteet== * Luokka:Venäläiset televisio- ohjelmat
E. G. Marshall

E. G. Marshall (18. kesäkuuta 1914 Owatonna, Minnesota, Yhdysvallat – 24. elokuuta 1998 Bedford, New York, Yhdysvallat) oli [yhdysvaltalainen näyttelijä. Marshall kastettiin nimellä Everett Eugene Grunz. Hän oli kolme kertaa naimisissa ja sai seitsemän lasta. Marshall muistetaan parhaiten asianajaja Lawrence Prestonin roolista 1960-luvun televisiosarjassa Puolustuksella on puheenvuoro. Hän näytteli lukuisissa muissakin sarjoissa, kuten Lännen tie, Virginialainen, Murhasta tuli totta, Sodan muisto sekä Chicagon lääkärit. Hän on näytellyt myös elokuvissa, muun muassa Valamiesten ratkaisu (1957), Armottomat (1966), Viimeinen silta yli Reinin (1969), Superman 2 (1980), Creepshow – yöjuttu (1982), Joulupuu on kärvennetty (1989), Nixon (1995) ja Rajaton valta (1997). Hän oli myös The CBS Radio Mystery Theater -radiokuunnelmasarjan alkuperäinen isäntä. Marshall menehtyi keuhkosyöpään 84-vuotiaana. == Aiheesta muualla == * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset radionäyttelijät Luokka:Primetime Emmy -palkinnon saajat Luokka:Vuonna 1914 syntyneet Luokka:Vuonna 1998 kuolleet
Delilah (laite)

Delilah oli Alan Turingin ja hänen apulaisenaan työskennelleen insinööri Donald Bayleyn kehittämä alkeellinen puheensalaukseen tarkoitettu laite. Sen kehitystyö alkoi toukokuun alussa 1943. Delilah käsitti sekä viestin salaus- että purkutoiminnot. Turing ennakoi, että laitetta voitaisiin käyttää myös faksimile-liikenteen salaamiseen. 6. kesäkuuta 1944 päiväämässään muistiossa Turing piti kiireisimpänä työvaiheena salausavaimen tuottavan osan suunnittelua. The secrets of Hanslope Park 1944-5luettu 30.9.2009Alan Turing's Delilah Report, 6 June 1944 luettu 30.9.2009 Vaikka Delilah valmistui II maailmansodan aikana ja sitä esiteltiin virkailijoille, sitä ei kuitenkaan otettu käyttöön.Alan Turing - Father of Modern Computer Science - a knol by Neo ==Lähteet== Luokka:Salakirjoitustekniikka
Muppetit Manhattanilla

Muppetit Manhattanilla (Muppets Take Manhattan) on Frank Ozin ohjaama elokuva vuodelta 1984. Se oli kolmas elokuva, jossa esiintyivät Jim Hensonin luomat Muppet-hahmot ja viimeinen, jonka tekemiseen Henson itse osallistui. Siinä televisiosta tunnetut nukkehahmot esittävät juuri teatterikoulusta valmistuneita ystävyksiä, jotka lähtevät New Yorkiin esittämään itse kirjoittamaansa musikaalia. Elokuva sai Parhaan musiikin Oscar-ehdokkuuden. == Lähteet == Luokka:Vuoden 1984 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset perhe-elokuvat Luokka:Frank Ozin ohjaamat elokuvat Luokka:Televisiosarjoihin perustuvat elokuvat Luokka:New Yorkissa tapahtuvat elokuvat
Tumma kristalli

Tumma kristalli (Dark Crystal) on Frank Ozin ja Jim Hensonin ohjaama elokuva vuodelta 1982. Se on fantasiamaailmaan sijoittuva sankaritarina, jossa on käytetty monia erilaisia nukketeatterin tekniikoita. Ohjaajat Frank Oz ja Jim Henson sekä osa ääninäyttelijöistä olivat työskennelleet aiemmin Muppetien parissa, kun taas tuottaja Gary Kurtzilla oli kokemusta Tähtien sota -elokuvista. Elokuva on erittäin synkkä perhe-elokuvaksi, jonka vuoksi se sai hyvin vaihtelevaa palautetta julkaisunsa yhteydessä, mutta myöhemmin on kehittynyt kulttiklassikoksi. Erityisesti se on tullut tunnetuksi sen luomasta maailmasta jossa kaikki hahmot ja olennot ovat nukkeja ja animatronicseja, eikä ruudulla näy yhtäkään oikeaa eläintä tai ihmistä. Elokuvan pohjalta on tehty uusi Netflix-sarja, Tumma kristalli: Vastarinnan aika, joka on vuoden 1982 elokuvan esiosa. == Lähteet == == Aiheesta muualla == * Dark Crystal Wiki. * Power of the Dark Crystal (tulevasta jatko-osasta kertova blogi). * Johanna Siik: Tumma kristalli. Film-o-holic.com 6.1.2005. * Jari Tomppo: Tumma kristalli . Filmifin 13.12.2004. Luokka:Vuoden 1982 yhdysvaltalaiset elokuvat Luokka:Vuoden 1982 brittiläiset elokuvat Luokka:Frank Ozin ohjaamat elokuvat Luokka:Jim Hensonin ohjaamat elokuvat Luokka:Yhdysvaltalaiset fantasiaseikkailuelokuvat